स्कीमों का लाभ सुनिश्चित समय पर दें: डीसी
अम्बाला | डीसीअशोक सांगवान ने जिला के अधिकारियों को निर्देश देते हुए कहा कि वे समाज कल्याण स्कीमों का लाभ निर्धारित समय पर देना सुनिश्चित करें और जो भी अधिकारी इस दिशा में कोताही बरतेगा उसके विरुद्ध कार्रवाई भी अमल में लाई जाएगी। सांगवान गुरुवार को अपने कार्यालय में विभिन्न लाभपात्रों को दी जाने वाली पेंशन वितरण व्यवस्था की प्रगति की समीक्षा के संबंध में आयोजित विभिन्न बैंकोंं के अधिकारियों की बैठक की अध्यक्षता करते हुए उन्हें आवश्यक दिशा-निर्देश दे रहे थे। उन्होंने स्पष्ट शब्दों में निर्देश दिए कि पेंशन धारकों के 29 दिसंबर तक शत-प्रतिशत खाते खोलकर उन्हें अपलोड संबंधित बैंक एवं डाकघर के अधिकारी सुनिश्चित करें।
hin_Deva hin_Deva